Bod č.
Zastupiteľstvo Bratislavského samosprávneho kraja

Materiál pre rokovanie Zastupiteľstva
Bratislavského samosprávneho kraja
dňa 11. júna. 2010

N á v r h 

Všeobecne záväzného nariadenia BSK č. ..... / 2010 o výške príspevkov na čiastočnú úhradu nákladov v školských výchovno-vzdelávacích zariadeniach, v školských účelových zariadeniach a o výške úhrady nákladov na štúdium 
v jazykovej škole

Materiál predkladá:                                                     Materiál obsahuje:   

PhDr. Gabriella Németh                                             1. Návrh uznesenia 
podpredsedníčka                                                        2. Dôvodová správa
Bratislavského samosprávneho kraja                         3. Materiál „Všeobecne záväzné         
       nariadenie BSK o výške príspevkov  
 	      na čiastočnú úhradu nákladov ...      
                                                                                    4. Stanoviská komisií
                                                                                    5. Vyhodnotenie pripomienkového                                                                                     
   konania k návrhu VZN o výške ....        

.                           
Zodpovedný:

Ing. Roman Csabay,
riaditeľ Odboru školstva, mládeže a športu
Úradu Bratislavského samosprávneho kraja

Spracovateľ: 

Ing. Pavel Korbas,
vedúci Oddelenia školstva
Úradu Bratislavského samosprávneho kraja 
JUDr. Matúš Šaray
vedúci právneho oddelenia
Úradu Bratislavského samosprávneho kraja 

Bratislava
jún  2010

N á v r h   u z n e s e n i a

UZNESENIE   č.  ...... / 2010
zo dňa 11. júna  2010

Zastupiteľstvo Bratislavského samosprávneho kraja po prerokovaní materiálu

s c h v a ľ u j e

Všeobecne záväzné nariadenie BSK č. ..... / 2010 o výške príspevkov na čiastočnú úhradu nákladov v školských výchovno-vzdelávacích zariadeniach, v školských účelových zariadeniach a o výške úhrady nákladov na štúdium v jazykovej škole

									Termín: k 1. júlu 2010

D ô v o d o v á    s p r á v a

k návrhu všeobecne záväzného nariadenia Bratislavského samosprávneho kraja o  výške príspevkov na čiastočnú úhradu nákladov v školských výchovno-vzdelávacích zariadeniach, v školských účelových zariadeniach a o výške úhrady nákladov na štúdium v jazykovej škole

Predkladaný návrh predstavuje nové všeobecne záväzné nariadenie pre oblasť určovania výšky príspevku na čiastočnú úhradu nákladov v školách a školských zariadeniach, ktorých zriaďovateľom je Bratislavský samosprávny kraj. 
Do súčasného obdobia sa výšky príspevku na čiastočnú úhradu nákladov v školách a školských zariadeniach, ktorých zriaďovateľom je Bratislavský samosprávny kraj určovali v súlade s ustanoveniami doteraz  platného Všeobecne záväzného nariadenia Bratislavského samosprávneho kraja č. 22/2008 zo dňa 17. 9. 2008   o  výške príspevkov na čiastočnú úhradu nákladov v školských výchovno-vzdelávacích zariadeniach, v školských účelových zariadeniach a o výške úhrady nákladov na štúdium v jazykovej škole.

Dôvodom predloženia návrhu predmetného všeobecne záväzného nariadenia  Bratislavského samosprávneho kraja je skutočnosť, že k 1. júlu 2009 boli ustanovené  sumy životného minima opatrením Ministerstva práce, sociálnych vecí a rodiny SR č. 252/2009 Z. z. v zmysle Zákona 601/2003 Z. z. o životnom minime a o zmene a doplnení niektorých zákonov, ako aj novelizácia zákona 245/2008 Z. z.

    Toto všeobecne záväzné nariadenie (ďalej len „VZN“) ustanovuje podrobnosti:
1. 	o výške príspevku povinnej osoby na čiastočnú úhradu nákladov v školských výchovno-vzdelávacích zariadeniach, ktorými sú:
a)	školský klub detí, ako súčasť školy v zriaďovateľskej pôsobnosti BSK,
b)	školské stredisko záujmovej činnosti,
c)	školský internát,
2. 	o výške príspevku povinnej osoby na čiastočnú úhradu nákladov v školských účelových zariadeniach, ktorým je:
      zariadenie školského stravovania – školská jedáleň alebo výdajná školská jedáleň,
3. 	o výške úhrady nákladov povinnou osobou alebo plnoletou fyzickou osobou podľa § 7                                           bod 1 písm. b) tohto VZN na štúdium v jazykovej škole

Výška príspevku podľa bodu 1. a bodu 3. sa určuje % sumy životného minima v zmysle Zákona 601/2003 Z. z. o životnom minime a o zmene a doplnení niektorých zákonov v znení neskorších predpisov. Podľa úpravy ustanovenej Opatrením MPSVaR SR č. 252/2009 o úprave súm  životného minima z 23. júna 2009 je maximálna suma príspevku podľa bodu 1, písm. a) a b) vo výške 12,68 € (doteraz 11,95 €); podľa bodu 1, písm. c) vo výške 38,03 € (doteraz 36,51 €) a podľa bodu 3) vo výške 84,52 € (doteraz 81,66 €) na nezaopatrené dieťa alebo vo výške 185,19 € (doteraz 178,92 €) na plnoletú fyzickú osobu.

Zastupiteľstvo Bratislavského samosprávneho kraja

Návrh
zo dňa 11. júna 2010

Všeobecne záväzné nariadenie Bratislavského samosprávneho kraja
č. ... / 2010

o  výške príspevkov na čiastočnú úhradu nákladov v školských výchovno-vzdelávacích zariadeniach, v školských účelových zariadeniach a o výške úhrady nákladov na štúdium v jazykovej škole

Bratislava
jún 2010

Všeobecne záväzné nariadenie 
Bratislavského samosprávneho kraja 

č.  ... / 2010
zo dňa 11. júna  2010

o výške príspevkov na čiastočnú úhradu nákladov v školských výchovno-vzdelávacích zariadeniach, v školských účelových zariadeniach a o výške úhrady nákladov na štúdium v jazykovej škole

Bratislavský samosprávny kraj v súlade s § 8 ods. 1 a § 11 ods. 2 písm. a) zákona č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov, v zmysle § 53 ods. 7, § 114 ods. 7, § 115 ods. 6, § 117 ods. 8, § 140 ods. 9, ods. 10, ods. 11, § 141 ods. 5,ods. 6, ods. 7 zákona č. 245/2008 Z. z. o výchove a vzdelávaní a o zmene a doplnení niektorých zákonov (školský zákon) vydáva toto všeobecne záväzné nariadenie: 

§ 1
Úvodné ustanovenia

1.  Toto všeobecne záväzné nariadenie (ďalej len „nariadenie“) určuje  výšku príspevkov na čiastočnú úhradu nákladov v školských výchovno-vzdelávacích zariadeniach, v školských účelových zariadeniach a o výške úhrady nákladov na štúdium v jazykovej škole, ktorých zriaďovateľom je Bratislavský samosprávny kraj. 
2.    Toto nariadenie ustanovuje podrobnosti: 
2.1.	 o výške príspevku povinnej osoby na čiastočnú úhradu nákladov v školských výchovno-vzdelávacích zariadeniach, ktorými sú:
a)	školský klub detí, 
b)	školské stredisko záujmovej činnosti,
c)	školský internát.
2.2.	 o výške príspevku povinnej osoby na čiastočnú úhradu nákladov v školských účelových zariadeniach, ktorým je:
školská jedáleň alebo výdajná školská jedáleň.
2.3.	 o výške úhrady nákladov povinnou osobou alebo plnoletou fyzickou osobou na štúdium v jazykovej škole. 
3. Za povinnú osobu sa na účel tohto nariadenia považuje rodič, iný zákonný zástupca žiaka alebo  plnoletý žiak.

§ 2
Určenie výšky mesačného príspevku na čiastočnú úhradu nákladov 
na činnosti školského klubu detí

1.	Výška mesačného príspevku na čiastočnú úhradu nákladov na činnosti školského klubu detí na jedného žiaka sa určuje najviac do výšky 15 % zo sumy životného minima pre jedno nezaopatrené dieťa. 2)
2.	Konkrétnu výšku mesačného príspevku určí riaditeľ školy.
3.	Príspevok v školskom klube detí na základe rozhodnutia riaditeľa školy, ktorej súčasťou je školský klub detí, je možné znížiť alebo odpustiť, ak povinná osoba o to písomne požiada a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi 1). 
4.	Nárok na zníženie alebo odpustenie príspevku trvá len počas doby, kedy trvajú podmienky, ktoré takúto zmenu odôvodňujú.
5.	Ak dôjde k zmene skutočností rozhodujúcich o znížení alebo odpustení príspevku v  školskom klube detí, povinná osoba musí  túto skutočnosť písomne oznámiť riaditeľovi školy, ktorého súčasťou je školský klub detí. 
Zmena sa uskutoční, ak je:
a) v prospech žiaka, od prvého dňa kalendárneho mesiaca, v ktorom nastala, ak bola oznámená najneskôr v danom kalendárnom mesiaci; ak takáto zmena bola oznámená podľa bodu 2 tohto článku až po uplynutí mesiaca v ktorom nastala, príspevok sa upraví najskôr od prvého dňa mesiaca, v ktorom bola oznámená,
b)	v neprospech žiaka, od prvého dňa kalendárneho mesiaca, ktorý nasleduje po kalendárnom mesiaci, v ktorom zmena nastala.

   § 3
	Určenie výšky mesačného príspevku na čiastočnú úhradu nákladov 
na činnosti školského strediska záujmovej činnosti

1.	Výška mesačného príspevku na čiastočnú úhradu nákladov na činnosti školského strediska záujmovej činnosti sa určuje mesačne sumou najviac 15 % sumy životného minima pre jedno nezaopatrené dieťa2).
2.	Konkrétnu výšku mesačného príspevku určí riaditeľ školy.
3.	Príspevok v školskom stredisku záujmovej činnosti na základe rozhodnutia riaditeľa školy, ktorého súčasťou je školské stredisko záujmovej činnosti, je možné znížiť alebo odpustiť, ak povinná osoba o to písomne požiada a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi 1). 
4.	Nárok na zníženie alebo odpustenie príspevku trvá len počas doby, kedy trvajú podmienky, ktoré takúto zmenu odôvodňujú.
-------------------------------------------------------------------------------------------------------------
1) zákon NR SR č. 599/2003 Z. z. o pomoci v hmotnej núdzi a o zmene a doplnení niektorých zákonov v platnom znení
2) § 2 písm. c) zákona č. 601/2003 Z. z. o životnom minime a o zmene a doplnení niektorých zákonov v znení neskorších predpisov.
5.	Ak dôjde k zmene skutočností rozhodujúcich o znížení alebo odpustení príspevku v  školskom stredisku záujmovej činnosti, povinná osoba musí túto skutočnosť písomne oznámiť riaditeľovi školy, ktorého súčasťou je školské stredisko záujmovej činnosti.
Zmena sa uskutoční:
a)	v prospech žiaka, od prvého dňa kalendárneho mesiaca, v ktorom nastala, ak bola oznámená najneskôr v danom kalendárnom mesiaci; ak takáto zmena bola oznámená podľa bodu 2 tohto článku až po uplynutí mesiaca, v ktorom nastala, príspevok sa upraví najskôr od prvého dňa mesiaca, v ktorom bola oznámená,
b)	v neprospech žiaka, od prvého dňa kalendárneho mesiaca, ktorý nasleduje po kalendárnom mesiaci, v ktorom zmena nastala.

   § 4

Určenie výšky mesačného príspevku na čiastočnú úhradu nákladov spojených s ubytovaním v školskom internáte

1.	Výšku mesačného príspevku na čiastočnú úhradu nákladov spojených s ubytovaním v školskom internáte sa určuje na jedného žiaka najviac do výšky 45 % zo sumy životného minima pre jedno nezaopatrené dieťa2).
2.	Konkrétnu výšku mesačného príspevku na čiastočnú úhradu nákladov spojených s ubytovaním v školskom internáte určí rozhodnutím jednotne pre všetkých ubytovaných žiakov riaditeľ školy, ktorej súčasťou je školský internát alebo riaditeľ školského internátu, podľa materiálneho a priestorového vybavenia, typu, plnenia štandardných požiadaviek na ubytovacie zariadenia, úrovne poskytovania výchovno-vzdelávacieho procesu, nadštandardného vybavenia a ďalších kritérií.  
3.	Príspevok v  školskom internáte na základe rozhodnutia riaditeľa školy, ktorého súčasťou je školský internát alebo riaditeľa školského internátu je možné znížiť alebo odpustiť, ak povinná osoba o to písomne požiada a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi1).   
4.	Nárok na zníženie alebo odpustenie príspevku trvá len počas doby, kedy trvajú podmienky, ktoré takúto zmenu odôvodňujú.
5.	Ak dôjde k zmene skutočností rozhodujúcich o znížení alebo odpustení príspevku v  školskom internáte, povinná osoba musí túto skutočnosť písomne oznámiť riaditeľovi školy, ktorej súčasťou je školský internát alebo školského internátu.
Zmena sa uskutoční:
a)	v prospech žiaka, od prvého dňa kalendárneho mesiaca, v ktorom nastala, ak bola oznámená najneskôr v danom kalendárnom mesiaci; ak takáto zmena bola oznámená podľa bodu 3 tohto článku až po uplynutí mesiaca, v ktorom nastala, príspevok sa upraví najskôr od prvého dňa mesiaca, v ktorom bola oznámená,
b)	v neprospech žiaka, od prvého dňa kalendárneho mesiaca, ktorý nasleduje po kalendárnom mesiaci, v ktorom zmena nastala.

    § 5

Určenie výšky príspevku na čiastočnú úhradu nákladov a podmienky úhrady v školskej jedálni

1. 	Školská jedáleň poskytuje stravovanie žiakom za čiastočnú úhradu nákladov, ktoré uhrádza povinná osoba vo výške nákladov na nákup potravín podľa vekových kategórií stravníkov v nadväznosti na odporúčané výživové dávky. Príspevok, ktorý uhrádza povinná osoba vo výške nákladov na nákup potravín podľa vekových kategórií stravníkov (ďalej len „kategória“) je uvedená v príl. č. 1.
2. 	Konkrétnu výšku príspevku na čiastočnú úhradu nákladov a podmienky úhrady v školskej jedálni určí pre konkrétnu kategóriu stravníkov uvedenú v prílohe č. 1 riaditeľ školy, ktorej súčasťou je školská jedáleň v súlade s ustanoveniami § 140, ods. 4. zákona č. 245/2008 Z. z. 
3. 	Stravníkom v školskej jedálni môžu byť deti, žiaci, zamestnanci škôl a školských zariadení; so  súhlasom zriaďovateľa a príslušného regionálneho úradu verejného zdravotníctva sa môžu v školskej jedálni stravovať aj iné fyzické osoby. 
4. 	Výšku príspevku na úhradu nákladov v školskej jedálni pre zamestnancov školy a školského zariadenia a pre iné fyzické osoby určí riaditeľ školy, ktorej súčasťou je školská jedáleň. Výška príspevku zamestnanca a iných fyzických osôb nesmie byť nižšia ako výška príspevku stanovená pre stravníka od 15 do 18/19 rokov. 

§ 6

Určenie výšky príspevku na čiastočnú úhradu nákladov 
vo výdajnej školskej jedálni

1. 	Výdajná školská jedáleň poskytuje stravovanie žiakom za čiastočnú úhradu nákladov, ktoré uhrádza povinná osoba vo výške nákladov na nákup potravín podľa vekových kategórií stravníkov v nadväznosti na odporúčané výživové dávky. Príspevok, ktorý uhrádza povinná osoba vo výške nákladov na nákup potravín podľa vekových kategórií stravníkov (ďalej len „kategória“) je uvedená v prílohe. č. 1. 
2. 	Konkrétnu výšku príspevku na čiastočnú úhradu nákladov vo výdajnej školskej jedálni určí pre konkrétnu kategóriu stravníkov  uvedenú v prílohe č. 1 riaditeľ školy, ktorej súčasťou je výdajná školská jedáleň v súlade s ustanoveniami § 140, ods. 4. zákona č. 245/2008 Z. z. 
3. 	Stravníkom vo výdajnej školskej jedálni môžu byť deti, žiaci, zamestnanci škôl a školských zariadení; so súhlasom zriaďovateľa a príslušného regionálneho úradu verejného zdravotníctva sa môžu vo výdajnej školskej jedálni stravovať aj iné fyzické osoby. 
4. 	Výšku príspevku na úhradu nákladov vo výdajnej školskej jedálni pre zamestnancov školy a školského zariadenia a pre iné fyzické osoby určí riaditeľ školy, ktorej súčasťou je výdajná školská jedáleň. Výška príspevku zamestnanca a iných fyzických osôb nesmie byť nižšia ako výška príspevku stanovená pre stravníka od 15 do 18/19 rokov. 

§ 7

Určenie výšky úhrady nákladov
 na  štúdium v jazykovej škole

1.  Výška príspevku na úhradu ročných nákladov v jazykovej škole sa určuje takto: 
a)	najviac vo  výške sumy životného minima2) na 1 poslucháča, ktorý je nezaopatreným dieťaťom,
b)	najviac vo výške  sumy životného minima4) na 1 poslucháča, ktorý je plnoletou fyzickou osobou.
2.  Konkrétnu výšku príspevku na úhradu ročných nákladov na štúdium v jazykovej       škole  určí riaditeľ  jazykovej školy
3.  Výška zápisného sa určuje vo výške 28,- €.
4.  Ak poslucháč jazykovej školy  do 30. septembra bežného roka preukáže, že sa zo        závažných osobných dôvodov nemohol na kurze zúčastňovať, škola mu vráti školné. Zápisné sa nevracia.
5. 	Príspevok v jazykovej škole na základe rozhodnutia riaditeľa jazykovej školy je možné znížiť alebo odpustiť, ak povinná osoba alebo plnoletá fyzická osoba o to písomne požiada a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi 3). 
6. 	Nárok na zníženie alebo odpustenie príspevku trvá len počas doby, kedy trvajú podmienky, ktoré takúto zmenu odôvodňujú.
7. 	Ak dôjde k zmene skutočností rozhodujúcich o znížení alebo odpustení príspevku na úhradu nákladov na štúdium v jazykovej škole, povinná osoba alebo plnoletá fyzická osoba musí  túto skutočnosť písomne oznámiť riaditeľovi jazykovej školy. 
Zmena sa uskutoční, ak je:
a)	v prospech poslucháča, od prvého dňa kalendárneho mesiaca, v ktorom nastala, ak bola oznámená najneskôr v danom kalendárnom mesiaci; ak takáto zmena bola oznámená podľa bodu 4 tohto článku až po uplynutí mesiaca v ktorom nastala, príspevok sa upraví najskôr od prvého dňa mesiaca, v ktorom bola oznámená,
b)	v neprospech poslucháča, od prvého dňa kalendárneho mesiaca, ktorý nasleduje po kalendárnom mesiaci, v ktorom zmena nastala.

§ 8

Prechodné ustanovenie

Príspevky na čiastočnú úhradu nákladov v školských výchovno-vzdelávacích zariadeniach,  v školských  účelových  zariadeniach a  o  výške  úhrady  nákladov na 
----------------------------------------------------------------------------------------------------------------
3) zákon NR SR č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení
4) § 2 písm. a) zákona č. 601/2003 Z. z. o životnom minime a o zmene a doplnení niektorých zákonov v znení neskorších predpisov.
štúdium v jazykovej škole prijaté na mesiac jún 2010 sa posudzujú podľa doterajších predpisov

§ 9

Záverečné ustanovenia

1.  Všeobecne záväzné  nariadenie BSK  č. .../2010 bolo  v súlade s § 11 ods. 2 písm. a) zákona   NR SR č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov  schválené Zastupiteľstvom Bratislavského samosprávneho kraja dňa 11. júna 2010, uznesením č ..../2010.. 

2. 	Toto všeobecne záväzné nariadenie Bratislavského samosprávneho kraja nadobúda platnosť dňom jeho schválenia a účinnosť dňom 1. júla 2010.  

3. 	Zrušuje sa Všeobecne záväzné nariadenie Bratislavského samosprávneho kraja č. 22/2008 zo dňa 17. 9. 2008 o výške príspevkov na čiastočnú úhradu nákladov v školských výchovno-vzdelávacích zariadeniach, v školských účelových zariadeniach a o výške úhrady nákladov na štúdium na jazykovej škole.

V Bratislave, dňa: ..........................

.............................................................
  								     Ing.  Pavol Frešo						              	         predseda
                                                                                    Bratislavského samosprávneho       
                                                                                                          kraja

										
Príspevok na čiastočnú úhradu nákladov  v školskej jedálni 				
Príspevok na čiastočnú úhradu nákladov vo výdajnej					
 školskej jedálni							Príloha 	 č. 1	
									€	
Príspevok na čiastočnú úhradu nákladov  v školskej jedálni 	 	min.	max.	
 	v školskom internáte stravníci od 15 do 18/19 rokov	raňajky	x	0,36	
 							desiata	x	0,23	
 							obed	1,-	1,26	
 							olovrant	x	0,17	
 							večera	0,66	0,79	
 	v základnej škole stravníci od 6 do 11 rokov		obed	0,82	1,1	
 	v základnej / strednej škole stravníci od 11 do 15 rokov	obed	0,9	1,16	
 	v strednej škole stravníci od 15 do 18/19 rokov	 	obed	1,-	1,26	
Príspevok na čiastočnú úhradu nákladov vo výdajnej	 	 	 	 	
 školskej jedálni						 	 	 	
 	v školskom internáte stravníci od 15 do 18/19 rokov	raňajky	x	0,37	
 							desiata	x	0,23	
 							obed	1,-	1,26	
 							olovrant	x	0,17	
 							večera	0,65	0,79	
 	v základnej škole stravníci od 6 do 11 rokov		obed	0,83	1,1	
 	v základnej /strednej škole stravníci od 11 do 15 rokov	obed	0,9	1,16	
 	v strednej škole stravníci od 15 do 18/19 rokov	 	obed	1,-	1,26